Elevii au protestat în fața Ministerului Educației: Vrem tablete, internet şi educaţie de calitate.
Un nou an școlar a început azi, 14 septembrie. Circa 3 milioane de elevi s-au reîntors la cursuri: unii în bănci, alții online. Nemulțumiți de haosul creat, unii elevi au protestat în fața Ministerului Educației.
În stradă. Este un nou scenariu după care elevii au ales să înceapă anul școlar. Nemulțumiți de haosul creat, elevii protestează, într-un mod atipic. Cu porcușori zburători.Au și o explicație. Mai degrabă vezi porcii zburând, decât tabletele în mâinile copiilor."Vrem tablete, internet şi educaţie de calitate", au strigat toți în fața Ministerului Educației."Timpul promisiunilor electorale a trecut, avem nevoie de acţiune. Elevii din România au nevoie de acţiune şi acces la educaţie de calitate", a declarat Rareș Voicu, Preşedintele Consiliului Elevilor.